Мы махуэхэм
Бадзэуэгъуэм и 23, щэбэт
Джейхэмрэ хыкхъуэхэмрэ я дунейпсо махуэщ. 1986 гъэм ягъэуващ, а псэущхьэхэр илъэс 200-м щIигъукIэ гущIэгъуншэу зэрызэтраукIам и зэранышхуэ дыкъэзыухъуреихь дунейм зэрекIым игъэгузавэри. Абы лъандэрэ джейхэр къаубыдуи, я лыр ящэуи ядэркъым.
УФ-м щагъэлъапIэ Сатум и лэжьакIуэм и махуэр
Абхъазым и Къэрал ныпым и махуэщ.
Осетие Ипщэм и хъыбарегъащIэ IуэхущIапIэхэм я лэжьакIуэхэм я махуэщ. Абы щыгъуэщ дунейм къыщытехьар япэ осетин газетыр — 1906 гъэм Владикавказ къыщыдэкIыу щIидзащ «Ирон газет» («Осетинхэм я газет») жыхуиIэм.
1687 гъэм Париж кIуащ Урысейм и япэ посольствэм щылэжьэнухэр.
1881 гъэм Льеж (Бельгие) къалэм къыщызэрагъэпэщащ ГимнастикэмкIэ дунейпсо федерацэр — дунейм щыяпэ спорт зэгухьэныгъэр.
1903 гъэм «Форд» корпорацэм япэ автомобиль къыщIигъэкIащ.
1930 гъэм Москва авиационнэ институт къыщызэIуахащ.
1985 гъэм къэралым и дзэхэм хагъэхьащ Iэщэ лIэужьыгъуэщIэ — «Тополь» ракетэхэр.
1992 гъэм Абхъазым и Совет Нэхъыщхьэм унафэ къищтащ Куржым къызэрыгуэкIым икIи къэрал щхьэхуит зэрыхъум теухуауэ.
Урыс усакIуэ, критик Вяземский Пётр къызэралъхурэ илъэс 224-рэ ирокъу.
Совет усакIуэ-уэрэдус Матусовский Михаил къызэралъхурэ илъэси 101-рэ ирокъу.
Совет дзэ къулыкъущIэ, генерал-майор, тхакIуэ, жылагъуэ лэжьакIуэ Нэхущ Мырзэбэч(Борис) къызэралъхурэ илъэс 93-рэ ирокъу.
«Кабардинка» ансамблым и къэфакIуэу щыта, КъБР-м щIыхь зиIэ и артист ДзыхьмыщI Къэралбий и ныбжьыр илъэс 72-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 22 — 25-рэ, жэщым градус 18 — 20 щыхъунущ.
Бадзэуэгъуэм и 24, тхьэмахуэ
Урысейм щагъэлъапIэ Кадастр инженерым и махуэр
1790 гъэм Франджым и ипщэ-къухьэпIэ лъэныкъуэм, Барботан къалэ цIыкIум пэмыжыжьэу, къыщехуэхащ вагъуэижыпкъ (метеорит). ЩIым къытехуауэ дунейпсо тхыдэм япэу иратхар аращ.
1937 гъэм Америкэм щыщ кхъухьлъатэзехуэ Эрхарт Амалие кхъухьлъатэкIэ япэу Атлантикэ хым щхьэпрылъэтыкIащ.
1938 гъэм псым занщIэу хэткIухь кофе хьэжар къагупсысащ.
1942 гъэм нэмыцэдзэхэм Дон Iуфэ Iус Ростов къалэр яубыдащ икIи Кавказыр къэзэуным яужь ихьащ.
1956 гъэм ягъэтIылъащ физикхэм я къалэ Дубнэ и лъабжьэр.
Франджы тхакIуэ, драматург Дюма Александр (адэр) къызэралъхурэ илъэс 214-рэ ирокъу.
Урыс революционер, тхакIуэ, философ, критик Чернышевский Николай къызэралъхурэ илъэси 188-рэ ирокъу.
Адыгэхэм я макъамэ Iэмэпсымэхэр щIыным хуэIэзэу щыта Ойберман Владимир къызэралъхурэ илъэс 87-рэ ирокъу.
Композитор, КъБР-м, КъШР-м я цIыхубэ артист, УФ-м щIыхь зиIэ и артист, УФ-м и Къэрал саугъэтым и лауреат Даур Аслъэн къызэралъхурэ илъэс 76-рэ ирокъу.
Философие щIэныгъэхэм я доктор, АКъУ-м и профессор Къэзан Хьэмзэт и ныбжьыр илъэс 76-рэ ирокъу.
Урысей актрисэ, уэрэджыIакIуэ, УФ-м и цIыхубэ артисткэ Мирошниченкэ Иринэ и ныбжьыр илъэс 74-рэ ирокъу.
ТхакIуэ, критик, литературовед, филологие щIэныгъэхэм я доктор, КъБКъУ-м и профессор, КъБР-м щIэныгъэхэмкIэ щIыхь зиIэ и лэжьакIуэ Гъут Iэдэм и ныбжьыр илъэс 72-рэ ирокъу.
Адыгейм щыщ усакIуэ, тхакIуэ, драматург Хъунэгу Саидэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 22 — 25-рэ, жэщым градус 16 — 19 щыхъунущ.
Бадзэуэгъуэм и 25, блыщхьэ
УФ-м СледствиемкIэ и органхэм я лэжьакIуэм и махуэщ
Белоруссием и мафIэсгъэункIыфI IуэхущIапIэхэм я лэжьакIуэхэм я махуэщ
1472 гъэм шэрджэс кхъухь 24-рэ тенджыз ФIыцIэм зэпрыкIри, Тыркум теуауэ щытащ.
1943 гъэм Прохладнэ — Налшык гъущI гъуэгур зэфIэгъэувэжыныр зэфIэкIащ.
1984 гъэм цIыхубз-космонавтыр япэ дыдэу хьэршым хыхьащ. Совет космонавт Савицкая Светланэ «Салют-7» кхъухьым икIри, хьэрш зэIухам хыхьащ.
Иорданием щыщ къэрал, жылагъуэ лэжьакIуэ, юстицэмкIэ министру, депутату, Адыгэ Хасэм и тхьэмадэу щыта Хьикмэт (МафIэдз) Умар къызэралъхурэ илъэси 130-рэ ирокъу.
КъШР-м и цIыхубэ тхакIуэ Ахъмэт Мухьэдин къызэралъхурэ илъэс 99-рэ ирокъу.
ТхакIуэ, кинорежиссёр, актёр цIэрыIуэ, РСФСР-м гъуазджэмкIэ щIыхь зиIэ и лэжьакIуэ, Лениным и цIэр зезыхьэ саугъэтыр, СССР-м и Къэрал саугъэтыр зрата Шукшин Василий къызэралъхурэ илъэс 87-рэ ирокъу.
Филологие щIэныгъэхэм я доктор, ЩIДАА-м и академик, Адыгейм щIэныгъэмкIэ щIыхь зиIэ и лэжьакIуэ Хъут Шэмсэдин и ныбжьыр илъэс 80 ирокъу.
Публицист, «Заман» газетым и редактор нэхъыщхьэ, УФ-м, КъБР-м, КъШР-м щэнхабзэмкIэ щIыхь зиIэ я лэжьакIуэ Аттаев Жэмал и ныбжьыр илъэс 72-рэ ирокъу.
АР-м и къэрал лэжьакIуэ, журналист, политикэ щIэныгъэхэм я доктор КIэрашэ Аслъэнбэч и ныбжьыр илъэс 68-рэ ирокъу.
Географие щIэныгъэхэм я доктор, СССР-м и Къэрал саугъэтыр зыхуагъэфэща Болэ Владислав и ныбжьыр илъэс 67-рэ ирокъу.
АР-м щIыхь зиIэ и журналист, «Шапсугия» газетым и редактор нэхъыщхьэ Ныбэ Анзор и ныбжьыр илъэс 44-рэ ирокъу.
Боксёр, Олимп джэгухэм жэз медаль къыщызыхьа Хърачэ Мурат и ныбжьыр илъэс 33-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 23 — 26-рэ, жэщым градус 17 — 20 щыхъунущ.
